ആഗോള, ബഹുസ്വര വിഷയങ്ങളില് സഹകരണം തുടരാന് ആഗ്രഹിക്കുന്നു ജസ്റ്റിന് ട്രൂഡോയെ അഭിനന്ദിച്ച് മോദി ന്യൂഡല്ഹി: കാനഡയില് അധികാരം നിലനിര്ത്തിയ പ്രധാനമന്ത്രി ജസ്റ്റിന് ട്രൂഡോയെ അഭിനന്ദിച്ച് പ്രധാനമന്ത്രി നരേന്ദ്ര മോദി. തെരഞ്ഞെടുപ്പിലെ വിജയത്തിന് പധാനമന്ത്രി ജസ്റ്റിന് ട്രൂഡോക്ക് അഭിനന്ദിനങ്ങള്. ആഗോള, ബഹുസ്വര വിഷയങ്ങളിലടക്കം ഇന്ത്യകാനഡ ബന്ധം കൂടുതല് ശക്തിപ്പെടുത്താനാകുമെന്ന് കരുതുന്നുവെന്നും പ്രധാനമന്ത്രി ട്വിറ്ററില് കുറിച്ചു. രണ്ടു വര്ഷം ശേഷിക്കേയാണ് ട്രൂഡോ തെരഞ്ഞെടുപ്പിനെ നേരിട്ടത്. ട്രൂഡോയുടെ ലിബറല് പാര്ട്ടി അധികാരം നിലനിര്ത്തിയെങ്കിലും കേവല ഭൂരിപക്ഷം നേടാനായില്ല. സര്ക്കാര് രൂപവത്കരണത്തിനു ചെറുകക്ഷികളുടെ പിന്തുണ വേണ്ടിവരും. തുടര്ച്ചയായ മൂന്നാം തവണയാണ് നാല്പ്പത്തിയൊന്പതുകാരനായ ട്രൂഡോ പ്രധാനമന്ത്രിപദത്തിലെത്തുന്നത്.